Ir-Regolament tal-Kunsill (KE) Nru 2840/98
tal-21 ta' Diċembru 1998
li jemenda r-Regolament (KE) Nru 1734/94 dwar koperazzjoni teknika u finanzjarja mat-Territorji Okkupati
IL-KUNSILL TA' L-UNJONI EWROPEA,
Wara li kkonsidra t-Trattat li jistabilixxi il-Komunitajiet Ewropej, u partikolarment l-Artikolu 130w tiegħu,
Wara li kkonsidra l-proposta mill-Kummissjoni [1],
Huwa u jaġixxi bi qbil mal-proċedura riferita fl-Artikolu 189ċ tat-Trattat [2],
Billi r-Regolament tal-Kunsill (KE) Nru 1734/94 ta' l-11 ta' Lulju 1994 dwar koperazzjoni teknika u finanzjarja mat-Territorji Okkupati [3] jistabilixxi arranġamenti ddettaljati u regoli għall-amministrazzjoni tal-program tal-Komunità għall l-għajnuna u l-assitenza lill-popolazzjoni tal-Palestina fix- Xatt tal-Punent u l-Medda ta' Gaża;
Billi, skond dak ir-Regolament, il-Komunità għandha timplimenta koperazzjoni teknika u finanzjarja max- Xatt tal-Punent u l-Medda ta' Gaża fi program ta' ħames snin; billi dan il-program jiskadi fi tmiem l-1998;
Billi n-nuqqas ta' qbil fil-Proċess għall-Paċi huwa l-agħar kriżi minn mindu ġie inawgurat il-proċess għall-paċi fil-Vant Nofsani fl-1991; billi madankollu l-assistenza ekonomika internazzjonali xorta rnexxielha żżomm il-proċess għall-paċi għaddej u pprovdiet sostenn lill-Awtorità tal-Palestina;
Billi l-għan tiegħu huwa li l-ekonomija tal-Palestina ma titħallhiex tiddeterjora aktar billi jitnaqqsu u jiġu eliminati l-effetti ta' għeluq u ostakli oħrajn lill-iżvilupp kif ukoll biex jkkontribwixxi għall-amministrazzjoni u bilanċ fiskali san għall-Awtorità tal-Palestina u biex tiġi konsolidata permezz ta' tisħiħ ta' l-istituzzjoni;
Billi l-għan finali huwa l-iżvilupp ekonomiku soċjali sostenibbli u t-trobbija tad- demokrazjia, id-Drittijiet tal-Bniedem u l-iżvilupp tas-soċjetajiet ċivili;
Billi, minħabba s-sitwazzjoni preżenti, il-Komunità għandha tkompli l-għajnuna tagħha; billi għal dan l-iskop perjodu ta' assistenza ta' ħames snin (minn l-1999 sa l-2003) għandu jinbeda u r-Regolament (KE) Nru 1734/94 jiġi emendat skond dak li ingħad; billi dan ir-Regolament għandujiġi revist mill-Kunsill fi żmien sentejn u mhux iktar tard mill-31 ta' Diċembru 2000 biex jiġu kkonsidrati żviluppi riċenti u biex jiġi jixbaħ lir-Regolament revist tal-Kunsill (KE) Nru 1488/96 tat-23 ta' Lulju 1996 dwar il-miżuri finanzjarji u tekniċi (MEDA) li jiġu mar-riforma ta' l-istrutturi ekonomiċi u soċjali fil-qafas tas-sħubija Ewro-Mediterranja [4];
Billi "it-Territorji Okkupati" għandha tiġi mibdula bil kliem ix-Xatt tal-Punent u l-Medda ta' Gaża' matul it-test kollu tar-Regolament (KE) Nru 1734/94;
Billi l-Artikolu 4 tar-Regolament (KE) Nru 1734/94 jistabbilixxi li kull deċiżjoni finanzjarja dwar proġetti u operazzjonijiet għandha tiġi adottata skond il-proċedura stabbilita fl-Artikolu 5 tiegħu; billi, sabiex ikun hemm reazzjonijiet rapidi u flessibbli u biex tiżdied l-espedjenza, deċiżjonijiet finanzjarji li jirrigwardaw aktar minn ECU 2000000 biss, ħlief dawk li jirrigwardaw sussidji fir-rata ta' l-interessi f'self mill-bank, għandhom jiġu adottati skond il-proċedura msemmija;
Billi d-Deċiżjoni tal Kunsill 97/256/KE ta' l-14 ta' April 1997 tipprovdi garanzjia tal-Komunità lill-Bank Ewropew ta' l-Investiment għat-telf minn self għall-proġetti barra mill-Komunità (Pajjiżi ta' l-Ewropa Ċentrali u ta' Lvant, pajjiżi Mediterranji, pajjiżi ta' l-Amerika Latina, u pajjiżi Asjatiċi u ta' l-Afrika t' Isfel) [5] ikopri garanziji f'dan ir reġjun ukoll għall-perjodu sas-sena 2000,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1734/94 huwa permezz tal-preżenti emendat kif ġej:
1. it-titolu għandu jiġi mibdul b'dan li ġej: "Regolament tal-Kunsill (KE) Nru 1734/94 tal-11 ta' Lulju 1994 dwar koperazzjoni teknika u finanzjarja fix- Xatt tal-Punent u l-Medda ta' Gaża";
2. L-Artikolu 1 għandu jiġi mibdul b'dan li ġej:
"Artikolu 1
1. Il-Komunità għandha timplimenta koperazzjoni teknika u finanzjarja max-Xatt tal-Punent u l-Medda ta' Gaża f'perjodu ta' ħames snin (minn l-1999 sas-sena 2003) bl-iskop li jintlaħaq żvilupp ekonomiku, politiku, soċjali sostenibbli Jekk jiġu adottati perspettivi finanzjarji ġodda għall-perjodu wara s-sena 2000, l-ammont ta' koperazzjoni għandu jiġi determinat skond il-prespettivi finanzjarji u l-kondizzjonijiet fuq l-awtorità tal-budget li tkun qed tiddeċiedi l-ammont fil-proċedura tal-budget ta' kull sena.
2. Fi żmien sentejn u mhux iktar tard mill-31 ta' Diċembru 2000, il-Kunsill għandu jagħmel reviżjoni ta' dan ir-Regolament ibbażata fuq evalwazzjoni indipendenti tal-programmi kif provvdut fl-Artikolu 6. Din ir-reviżjoni għandha ukoll tikkonsidra żviluppi riċenti fir-reġjun u tista' ukoll tikkonsidra li ġġib ir-regolament jixbaħ lir-Regolament tal-Kunsill (KE) Nru 1488/96 tat-23 ta' Lulju 1996 dwar il-miżuri finanzjarji u tekniċi (MEDA) li jiġu mar-riforma ta' l-istrutturi ekonomiċi u soċjali fil-qafas tas-sħubija Ewro-Mediterranja [6]."
3. L-Artikolu 2 għandu jiġi emendat kif ġej:
(a) il-kliem "u l-iżvilupp tas-soċjetajiet ċivili" għandhom jiżdiedu wara "drittijiet tal-bniedem" fi tmiem il-paragrafu;
(b) is-subparagrafu li ġej għandu jiġi miżjud mal-paragrafu 3:
"L-Imsemmija proġetti u operazzjonijiet jkollhom l-għan inter alia li jippromwovu u jiġġeneraw l-impiegi permezz tat-titjieb fis -servizzi soċjali u l-ġlieda kontra il-faqar."
(ċ) fil-paragrafu 5 u 6 "it-Territorji Okkupati" għandha tiġi mibdula b' "ix- Xatt tal-Punent u l-Medda ta' Gaża".
4. fl-Artikolu 3 "it-Territorji Okkupati" għandha tiġi mibdula b' "ix-Xatt tal-Punent u l-Medda ta' Gaża".
5. L-Artikolu 4(1) sa (3) għandu jkun mibdul b'dan li ġej:
"Artikolu 4
1. Deċiżjonijiet finanzjarji dwar proġetti u operazzjonijiet skond dan ir-Regolament li huma dwar ammont akbar minn ECU 2000000, ħlief dawk li għandu x'jaqsmu ma' sussidji fuq rati ta' interessi fuq self mill-bank, għandhom jiġu adottati skond il-proċedura stabbilita fl-Artikolu 5.
2. Deċiżjonijiet finanzjarji dwar allokazzjonijiet ġenerali għall-koperazzjoni teknika, taħriġ u promozzjoni tal-kummerċ għandhom jiġu adottati skond il-proċedura stabbilita fl-Artikolu 5. F'Allokazzjoni ġenerali, il-Kummissjoni għandha tadotta deċiżjonijiet finanzjarji li mhumiex aktar minn ECU 2000000.
Il-Kumitat msemmi fl-Artikolu 5 għandu jiġi inoformat filwaqt u sistematikament, u f'kwalunkwe każ qabel il-laqgħa li jkun imiss, fuq deċiżjonijiet finanzjarji għall-miżuri li mhumiex aktar minn ECU 2000000.
3. Deċiżjonijiet li jemendaw deċiżjonjiet finanzjarji adottati skond il-proċedura stabbilita fl-Artikolu 5 għandhom jittieħdu mill-Kummissjoni fejn ma jfissrux emenda sostanzjali jew żieda fir-rabta ta' aktar minn 20 % tar-rabta oriġinali. Il-Kummissjoni għandha tinforma lil-Kumitat msemmi fl-Artikolu 5 immedjatament dwar kwalunkwe deċiżjoni ta' dan it-tip."
6. L-Artikolu 5(1) għandu jkun mibdul b'dan li ġej:
"1. Il-Kumitat tal-MED mwaqqaf skond l-artikolu 11 tar-Regolamnt (KE) Nru 1488/96 għandu jgħin lil-Kummissjoni.";
7. L-Artikolu 6(1) għandu jkun mibdul b'dan li ġej:
"1. Il-Kummissjoni għandha teżamina l-istat ta' implimentazzjoni tal-koperazzjoni skond dan ir-Regolament u għandha tagħmel rapport bil-miktub ta' kull sena lill-Parlament Ewropew u lill-Kunsill."
Artikolu 2
Dan ir-Regolament jidħol fis-seħħ fit-tielet jum ta' wara l-pubblikazzjoni tiegħu fil-Ġurrnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fil-21 ta' Diċembru 1998.